ΓΡΑΠΤΗ ΕΡΩΤΗΣΗ E-2548/01

υποβολή: Laura Gonzlez lvarez (GUE/NGL) προς την Επιτροπή

(19 Σεπτεμβρίου 2001)

Θέμα: Επαναδιαμόρφωση των ακτών του Duero κατά τη διέλευσή του από την Zamora (Ισπανία)

Ο Δήμος της Zamora έχει προβλέψει να πραγματοποιήσει σειρά έργων στην κοίτη και τα νησιά του ποταμού Duero που διέρχεται από αυτήν την πόλη. Ορισμένα από αυτά, όπως είναι η αναδάσωση, ο καθαρισμός και η αναδιαμόρφωση της όχθης του ποταμού ή η δημιουργία του πάρκου Las Pallas μπορούν να είναι θετικές. Ωστόσο, τα έργα στο νησί Baaderos, το νησί των Κουνελιών, καθώς και η δημιουργία τριών χώρων στάθμευσης που πρόκειται να κατασκευασθούν στο Las Pallas θα αποτελούσαν τεράστιες περιβαλλοντικές επιθέσεις και θα είχαν συνέπειες για περιοχές προστασίας των πτηνών και τη διατήρηση των φυσικών οικοτόπων της περιοχής.

Κατά τη γνώμη μας θα μπορούσαν να παραβιάζονται έτσι οι ακόλουθες κοινοτικές οδηγίες:

- Οδηγία 85/337/ΕΟΚ(1), σχετικά με την μελέτη των περιβαλλοντικών επιπτώσεων,

- Οδηγία 79/409/ΕΟΚ(2), σχετικά με την προστασία των αγρίων πτηνών,

- Οδηγία 92/43(3), σχετικά με την προστασία των φυσικών οικοτόπων, καθώς και τις δασικής πανίδας και χλωρίδας.

Μπορεί η Επιτροπή να μας ενημερώσει εάν πρόκειται να εφαρμοσθούν ορθά αυτές οι οδηγίες·

Μπορεί η Επιτροπή να μας πληροφορήσει για το κατά πόσον διατέθηκαν ευρωπαϊκά κονδύλια για την πραγματοποίηση των έργων αυτών·

(1) ΕΕ L 175 της 5.7.1985, σελ. 40.

(2) ΕΕ L 103 της 25.4.1979, σελ. 1.

(3) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(12 Νοεμβρίου 2001)

Το Αξιότιμο Μέλος του Κονοβουλίου μνημονεύει τρεις περιβαλλοντικές οδηγίες που θα μπορούσαν, κατά την άποψή της, να εφαρμοστούν στο πλαίσιο του έργου που αφορά την ανάπλαση της όχθης του ποταμού Duero στη Zamora της Ισπανίας και ρωτά την Επιτροπή ποια μέτρα σκοπεύει να λάβει προκειμένου να διασφαλιστεί σε αυτή την περίπτωση η συμμόρφωση με το κοινοτικό δίκαιο.

Οι οδηγίες που μνημονεύονται από το Αξιότιμο Μέλος του Κονοβουλίου είναι η οδηγία 79/409/EOK του Συμβουλίου, της 2ας Απριλίου 1979, περί της διατηρήσεως των αγρίων πτηνών, η οδηγία 92/43/EOK του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, και η οδηγία 85/337/EOK του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον.

Όσον αφορά τις οδηγίες 79/409/EOK και 92/43/EOK του Συμβουλίου, η Επιτροπή θεωρεί ότι δεν είναι σχετικές εν προκειμένω, δεδομένου ότι δεν έχουν εντοπιστεί στην πόλη της Zamora ούτε ζώνες ειδικής προστασίας, ούτε τόποι κοινοτικού ενδιαφέροντος, ούτε προστατευόμενα είδη ή ενδιαιτήματα προτεραιότητας, εκεί όπου πρόκειται ναλοποιηθεί το έργο. Καμία τέτοια ζώνη, κανένας τόπος, κανένα είδος ή ενδιαίτημα δεν είναι επομένως πιθανό να θιγεί από το έργο.

Όσον αφορά την οδηγία 85/337/EOK του Συμβουλίου, όπως τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997(1), πρέπει να σημειωθεί ότι το έργο που μνημονεύεται από το Αξιότιμο Μέλος ενδέχεται να εμπίπτει στο πεδίο εφαρμογής της, δεδομένου ότι παρατίθεται στο παράρτημα ΙΙ αυτής (σημείο 10, στοιχείο ε) έργα διευθέτησης και ρύθμισης της ροήςδάτων).

Όσον αφορά τα έργα των κατηγοριών που απαριθμούνται στο παράρτημα ΙΙ, αυτάποβάλλονται σε εκτίμηση, σύμφωνα με τα άρθρα 5 έως 10, όταν τα κράτη μέλη θεωρούν ότι το απαιτούν τα χαρακτηριστικά τους. Μεταξύ των στοιχείων τα οποία τα κράτη μέλη θα λάβουνπόψη προκειμένου να αποφασίσουν εάν ένα έργο που απαριθμείται στο παράρτημα ΙΙ πρέπει ναποβληθεί σε εκτίμηση των περιβαλλοντικών του επιπτώσεων, το άρθρο 2 της οδηγίας αναφέρει ως κριτήρια τη φύση, το μέγεθος ή τη θέση του.

Τα γεγονότα που αναφέρονται από το Αξιότιμο Μέλος αποτελούν επίσης αντικείμενο καταγγελίας που διαβιβάστηκε στην Επιτροπή. Στο πλαίσιο χειρισμού της εν λόγω καταγγελίας, η Επιτροπή ζήτησε πληροφορίες από τις ισπανικές αρχές προκειμένου να εξακριβώσει εάν το εν λόγω έργο συμμορφούται πλήρως με το ισχύον κοινοτικό δίκαιο.

Η Επιτροπή δεν θα διστάσει να λάβει όλα τα μέτρα που κρίνονται αναγκαία προκειμένου να διασφαλιστεί εν προκειμένω η συμμόρφωση με το κοινοτικό δίκαιο.

(1) ΕΕ L 73 της 14.3.1997, σελ. 5.